Plabuhan Shanghai

Plabuhan Shanghai, mangggon ing kutha Shanghai, ya iku plabuhan kang ana ing sagara ucul lan uga plabuhan kali. Taun 2010, Shanghai wis ngluwihi Singapura dadi plabuhan kontainer paling sibuk ing donya. Plabuhan Shanghai nangani 29,05 yuta TEU, déné plabuhan Singapura kalah setengah yuta TEU saka plabuhan Shanghai. Géografi Plabuhan Shanghai madhep ing Sagara Cina Wétan, lan teluk Hougzhou madhep sisih kidul. Kalebu muara kali dawa (Yangtze), kali Huangpu, lan kali Qiantang. Administrasi Plabuhan Shangai dikelola déning Shanghai International Port (Group) Co., Ltd. (SIPG) kang ngantèkaké Shanghai Port Authority ing taun 2003. SIPG ya iku perusahaan publik, kang saham kapamilikané ana ing Pamaréntah Kutha Shanghai ya iku 44,23%. Sajarah Saksuwéné Wangsa Ming, apa kang saiki ya iku kutha Shanghai ya iku péranganing Provinsi Jiangsu (sithik wewengkoné ana ing wewengkon Provinsi Zhejiang). Nalika Shanghai dadi péranganing Wangsa Yuan, kutha iku isih cilik. Panggoné ana ing muara kali Yangtze ndadèkaké kutha iki dadi kutha dagang ana ing jaman Wangsa Qing, mligi ing éra Kaisar Qianlong. Alon-alon plabuhan Shanghai bisa nganti tekan plabuhan Ningbo lan plabuhan Guangzhou lan dadi plabuhan gedhé dhéwé ing China nalika iku. Taun 1842, Shanghai dadi plabuhan umum, lan dadi salah siji kutha dagang ing donya. Wiwitané abad kaping-20, Shanghai dadi kutha gedhé dhéwé wewengkoné ing Timur Jauh, lan uga plabuhan gedhé dhéwé ing wilwyah Timur Jauh. Taun 1949, nalika Kuminis nguwasani Shanghai, padagangan internasional ing Cina mudhun drastis. Kawicaksanan ékonomi Républik Rakyat Cina nglumpuhaké infrastruktur Shanghai lan perkembangané. Zona plabuhan Plabuhan Shanghai dipérang dadi 5 lokasi kerja: Muara kali Yangtze Ujung kali Huangpu ing Wusongkou (吴淞口) Waigaoqiao (外高桥) ing Pudong Plabuhan Sagara Yangshan ing (Teluk Hangzhou & Laut Cina Wétan) Pasisir Pudong (Laut Cina Wétan) Ékonomi Plabuhan Shanghai wigati banget kanggo transportasi ing tlatah kali Yangtze lan régol paling wigati ing padagangan internasional. Nglayani wewengkon-wewengkon provinsi-provinsi Anhui, Jiangsu, Zhejiang lan Henan kang pendhudhuké padhet, tlatah indhustri kang kuwat lan sèktor tetanèn kang maju. Data 1984: 100 yuta tons (jt) 1999: 186 yuta 2005: 443 yuta 2006: 537 yuta 2007: 561 yuta 2008: 582 yuta kargo dan 28 yuta TEU 2009: 590 yuta Cathetan sikil